Timulin
Timulin (timusni faktor, stari naziv serumski timusni faktor) je nonapeptid proizveden od dvije različite epitelne populacije u timusu, koje je prvi opisao Bach 1977. Za biološku aktivnost, potreban mu je cink. Njegova peptidna sekvenca je H-Pyr-Ala-Lys-Ser-Gln-Gly-Gly-Ser-Asn-OH. Vjeruje se da je hormon uključen u diferencijaciju T-ćelija i pojačavanje djelovanja T– i NK-ćelija. Pored ovog prilično parakrinog ili auto-organskog djelovanja na timus-ovisni dio imunskog sistema, čini se da timulin ima i neuroendokrine efekte. Postoje dvosmjerne interakcije između timusnog epitela i osi hipotalamus – hipofiza (naprimjer, timulin slijedi cirkadijski ritam, a fiziološki povišene razine ACTH pozitivno koreliraju s razinama timulina u plazmi i obrnuto.). Nedavno je fokus bio na ulozi timulina kao efektora na proupalne medijatore/ citokine. Utvrđeno je da peptidni analog timulina (PAT) ima analgetske efekte u višim koncentracijama, a posebno neuroprotektivne protivupalne efekte u CNS-u. Izgleda da su za ovaj efekat astrociti meta timulina. Istraživači se nadaju da će uz pomoć analoga timulina razviti lijekove koji sprečavaju upalne procese povezane sa neurodegenerativnim bolestima, pa čak i reumatizam. Štaviše, timulin je povezan sa poremećajem anorexia nervosa.